1999/725/EY: Komission päätös, tehty 22 päivänä lokakuuta 1999, yhteisön maatilatypologian perustamisesta tehdyn päätöksen 85/377/ETY muuttamisesta (tiedoksiannettu numerolla K(1999) 3414)



Virallinen lehti nro L 291 , 13/11/1999 s. 0028 - 0035



KOMISSION PÄÄTÖS, tehty 22 päivänä lokakuuta 1999, yhteisön maatilatypologian perustamisesta tehdyn päätöksen 85/377/ETY muuttamisesta (tiedoksiannettu numerolla K(1999) 3414) (1999/725/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon verkoston luomisesta Euroopan talousyhteisön maatilojen tuloja ja taloutta koskevien kirjanpitotietojen keruuta varten 15 päivänä kesäkuuta 1965 annetun neuvoston asetuksen N:o 79/65/ETY(1), sellaisena kuin se on viimeksi muutettuna annetulla neuvoston asetuksella (EY) N:o 1256/97(2), ja erityisesti sen 4 artiklan, sekä katsoo, että 1) yhteisön maatilatypologian perustamisesta 7 päivänä kesäkuuta 1985 tehty päätös 83/377/ETY(3), sellaisena kuin se on viimeksi muutettuna komission päätöksellä 96/393/EY(4), muodostaa perustan maatilojen luokittelulle taloudellisen koon ja maataloustyypin mukaan maatilojen rakennetutkimuksissa sekä maatalouden kirjanpidon tietoverkossa (FADN), ja yhteisön typologia muodostaa myös perustan Euroopan kokoyksiköiden (EKY) ja kynnysarvojen laskemiselle seuranta-alueen määrittelemiseksi ja maatalouden kirjanpidon tietoverkkoon (FADN) sisältyvien tai sisällytettävien kirjanpitotilojen valitsemiseksi, 2) maatilojen rakennetutkimusten tulokset, kokoyksiköittäin (EKY) ja maataloustyypeittäin luokiteltuina, auttavat määrittelemään FADN:n seuranta-alan, joka toimii FADN:n maatilaotoksen valinta- ja painotusperusteena; on taattava seuranta-alalla valittavien kirjanpitotilojen edustavuus kunkin suunnitellun selvityksen tavoitteiden mukaisesti, 3) neuvoston asetuksessa (ETY) N:o 571/88(5), sellaisena kuin se on viimeksi muutettuna komission päätöksellä 98/377/EY(6), säädetään maatilojen rakennetutkimusten sarjasta vuosien 1998 ja 2007 väliseksi ajanjaksoksi ja vahvistetaan luettelo ominaisuuksista, jotka on sisällytettävä tutkimuksiin, 4) kerättävien ominaisuuksien luettelon rakennetta ja sisältöä on muutettu vuosina 1999-2000 toteutettavaa yhteisön tilastotietojen keruuta varten, joten uuden luettelon ominaisuudet eroavat aiemmin kerätyistä ominaisuuksista, ja näin ollen on tarpeen mukauttaa päätös 85/377/ETY asetuksen (ETY) N:o 571/88 mukaisiin kerättävien ominaisuuksien luetteloihin, 5) on aiheellista muuttaa yhteisön luokituksessa käytettyjä maatilojen taloudellisia kokoluokkia maatalouden rakenteen kehittymisen osoittamiseksi yhteisössä, ja 6) tässä päätöksessä säädetyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon sekä pysyvän maatalouskomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 85/377/ETY liitteet II ja III seuraavasti: 1) Liite II: a) Korvataan C osan I jakson otsikko seuraavalla otsikolla: "Koodit, joilla ryhmitellään uudelleen useampia vuosina 1999-2000 toteutettaviin maatilojen rakennetutkimuksiin sisältyviä ominaisuuksia." b) Korvataan C osan II jakson vastaavuustaulukko tämän päätöksen liitteessä I olevalla taulukolla. 2) Liite III: Korvataan liitteessä III oleva C osa tämän päätöksen liitteellä II. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä lokakuuta 1999. Komission puolesta Pedro SOLBES MIRA Komission jäsen (1) EYVL 109, 23.6.1965, s. 1859/65. (2) EYVL L 174, 2.7.1997, s. 7. (3) EYVL L 220, 17.8.1985, s. 1. (4) EYVL L 163, 2.7.1996, s. 45. (5) EYVL L 56, 2.3.1988, s. 1. (6) EYVL L 168, 13.6.1998, s. 29. LIITE I "II Rakennetutkimusten otsikoiden ja maatalouden kirjanpidon tietoverkon (FADN) maataloustulojen otsikoiden välinen vastaavuus >TAULUKON PAIKKA>" LIITE II "C. MAATILOJEN TALOUDELLISET KOKOLUOKAT Maatilat luokitellaan kokoluokkiin, joiden rajat ovat seuraavat: >TAULUKON PAIKKA> Maatalouden kirjanpidon tietoverkon (FADN) ja maatiloja koskevien yhteisön tilastotietojen keruun alalla noudatettavissa säännöissä voidaan määritellä, että edellä olevat kokoluokat III ja IV, V ja VI sekä IX ja X yhdistetään. Jäsenvaltioiden, jotka asetuksen 79/65/ETY 4 artiklan 1 kohdan mukaisesti ovat määrittäneet maatilan taloudellisen koon kynnysarvot maatalouden kirjanpidon tietoverkon seuranta-alaa varten siten, että ne eivät vastaa edellä olevia kokoluokkia, on jaettava edellä olevat kokoluokat alaluokkiin, joiden rajat vastaavat vahvistettuja kynnysarvoja."